Selecciona les entitats que apareixen en aquest text:
Puigcercós (ERC) diu que la Casa Real sap que l'Estatut és "l'última oportunitat    El president d'ERC, Joan Puigcercós, ha assegurat avui que la Casa Real és "conscient" del moment que viu l'Estat, i per aquesta raó sap que l'Estatut és "l'última oportunitat" per aconseguir l'encaix de Catalunya a Espanya, referint-se al missatge nadalenc d'ahir del rei.    En declaracions als periodistes després de participar en el tradicional homenatge a l'expresident Francesc Macià, Puigcercós ha assenyalat que Catalunya ha fet de l'Estatut una "oferta" basada en la il·lusió i la democràcia, amb una actitud d'"estendre la mà" que no ha estat corresposta per les institucions i els partits espanyols.    El líder d'ERC ha considerat que la Casa Real també és conscient que existeix una part significativa i creixent de catalans que volen ser independents i per tant, segons el parer de Puigcercós, la Casa Real entén allò que "no volen entendre" ni PP ni PSOE.    Així i tot, ha afegit que les seves paraules no poden ser considerades com un avís o una "amenaça", sinó la "constatació democràtica" que, en el moment que la independència sigui majoritària a Catalunya, això s'haurà de "respectar".
Puigcercós : polític, ERC : partit_polític, Casa Real : organització, Joan Puigcercós : polític, Catalunya : Entitat_Geopolítica, Espanya : Entitat_Geopolítica, Francesc Macià : polític, PP : partit_polític, PSOE : partit_polític